google/wiki40b huggingface dataset:
Atmel

Atmel Norway

Vegard Wollan og Alf-Egil Bogen forlot i 1995 Nordic VLSI for å satse på sin egen microchip-arkitektur, AVR. Ledelsen i Atmel i California valgte å satse på designet, og Atmel Norway startet opp på Vestre Rosten utenfor Trondheim.
AVR ble etter hvert brukt i Sonys videokameraer, i telefoner fra Samsung, Motorola og Nokia , og åtte AVR-er var brukt i Microsoft Surface.
Atmel Norway hadde i 2012 omkring 200 ansatte.
Microchip Technology Norway AS hadde i 2016 ca 204 millioner kroner i omstening og hadde 128 ansatte.

Markedsområder

Atmel leverte et bredt spekter av produkter til flere bransjer. Hovedfokuset var på produkter med batteridrift og håndholdte systemer hvor det trengs stor ytelse og minst mulig strømforbruk.
Foruten sitt spekter av standard IC-er, produserte Atmel også kundespesifik programmerbar logikk, ASIC-er, og ASSP-er. De laget også i noen tilfeller SoC løsninger.
Wangjiang

Wangjiang (kinesisk: 望江县; pinyin: Wàngjiāng Xiàn) er et fylke i Anhui i Folkerepublikken Kina. Det er del av byprefekturet Anqing.
Befolkningen var på 595 238 innbyggere en 1999.
Nordøst i dette fylket ligger Anqing kullkraftverk.
Tropisk lauvfellende skog

Tropisk lauvfellende skog er en type fuktskog og et biom som dekker tropiske strøk som har tørketid. 
Årsnedbøren kan visse steder være minst like høy som i regnskogen, men fordelinga over året er mindre jevn. Den tropiske lauvfellende skogen har sin største utbredelse i Sørøst-Asia og i India, men slik skog finnes også andre steder, for eksempel i Afrika. Dette er blant de tettest befolkede områdene på jorda, og skogen er blitt kraftig desimert pga. jordbruk. De gjenværende skogene blir utsatt for plantasjedrift og treslagskifte, idet verdifulle treslag som teak plantes i stor skala.

Vegetasjon

Skogen skiller seg fra den tropiske regnskogen ved at den er mindre artsrik og mindre høyvokst. De fleste artene som danner det øvre, dominerende kronetaket feller lauvet i den tørre årstiden. Artene i undersjiktet er ofte eviggrønne. Til forskjell fra regnskogene danner mange treslag nokså ensartede bestander. Teak er et vanlig treslag, og bambus er særmerkt for dette biomet. Dødt organisk materiale hoper seg opp på bakken i tørketida, men brytes raskt ned i regntida. Skogbranner er en viktig økologisk faktor.
Østby (Tydal)

Østby er ei grend i Tydal kommune i Trøndelag. Østby var siste hovedleir for general Carl Gustaf Armfeldts hærtog før farten over fjellet til Sverige, i januar 1719 (se Karolinernes dødsmarsj). Generalen selv lå i Gammelgarden på Østby. Fjellbonden og kjentmannen Lars Bersvendsen Østby ble tatt med som veiviser for hæren. Det ble også Lars Jonsen Østby. I tillegg ble to kvinner, Anne Haugen som var Lars Jonsen Østby sin søster, og Ingeborg Østbyhaugen, som nettopp hadde født tvillinger, tatt med som gisler. De skulle sikre at veiviserne ikke førte troppene på avveie.
I 1990 hadde Østby krets 149 innbyggere.
Rotløs ungdom

Handling

Jim Stark (James Dean) har nettopp ankommet en ny by med familien. Det er kvelden før første skoledag, og Jim har nettopp havnet i fyllearresten. Hele handlingen utspiller seg i løpet av det neste døgnet, der filmen følger Jims kamp for å bli akseptert for den han er, både på skolen, i vennegjengen og hjemme hos foreldrene.
Bleach (manga)

Bleach (ブリーチ, Burīchi) er en japansk tegneserie, manga, skrevet og illustrert av Tite Kubo. Den startet i det ukentlige japanske mangabladet «Shonen Jump» i august 2001.
Serien handler om femten år gamle Ichigo Kurosaki, en skoleelev med evnen til å se ånder(sjeler). Serien følger også Rukia Kuchiki, en shinigami (dødsgud, sjelesanker, medium). I starten av serien er fokuset på disse to figurene, men etterhvert som serien utviklet seg, går den dypere inn i sjelesankernes verden.
Serien er også blitt tegnefilm, anime, på fjernsyn. Det er også laget to OVA-er (original video animation), Fire animerte filmer, fem musikaler, ett kortspill og en rekke videospill. Animeen er nå 366 episoder er ca. 23 minutter hver. Serien er blant de mest populære seriene i USA.

Handling

Serien starter med at Rukia Kuchiki befinner seg på Ichigo Kurusakis soverom, og blir overrasket når hun finner ut at Ichigo kan se henne, siden vanlige mennesker ikke kan se dødsguder. Midt i samtalen blir de avbrutt av at begge merker at en hollow(en ond ånd) er i nærheten. Rukia prøver å bekjempe hollow-en, men blir alvorlig skadd. For at Ichigo skal ha en sjanse til å slå hollow-en, og dermed redde familien sin fra den, lar hun Ichigo få låne hennes krefter. Meningen var at han kun skulle få nok til å bekjempe hollow-en, men i stedet absorberer han ubevisst alle hennes krefter, noe som gjør at han vinner over hollow-en.
Neste dag dukker Rukia opp på Ichigos skole som utvekslingsstudent. Siden hun er i en gigai (en kunstig menneskekropp), kan hun bli sett av alle, og virker som et ordinært menneske. Siden Ichigos sjel var så sterk at den absorberte alle hennes krefter, kan hun ikke dra tilbake til sin egen verden, Soul Society (尸魂界（ソウル・ソサエティ）, Sōru Sosaeti). Mens hun venter på at hun skal få tilbake kreftene sine, må hun bo i menneskenes verden, og Ichigo må gjøre Rukias jobb, som går ut på å bekjempe hollow-er og guide sjeler til Soul Society.

Karakterer

Alle karakterene i Bleach er «sjeler». Levende mennesker har sjelene i kroppene sine, mens sjeler utenfor kroppen har dem i en form laget av åndepartikler (霊子, reishi). Disse formene imiterer menneskelig anatomi, men de eldes saktere og lever derfor lengre. Det er mange forskjellige typer ånder i Bleach, med hvert sitt visuelle tema og hver sin kampteknikk.

Noen ord og begreper

Zanpakutō = Shinigamienes sverd.
Shikai = Den andre formen til Shinigamienes zanpakutō.
Bankai = Den ultimative formen til Shinigamienes zanpakutō.
Soul Society = Soul Society er stedet hvor døde menneskers sjeler kommer til (hvis de ikke blir til hollow), og det er også her shinigamiene befinner seg.
Reiatsu = Det spirituelle trykket som enhver rase av bleach-karakterene utstråler.
Kaia Dahle Nyhus

Bakgrunn og arbeid

Dahle Nyhus er datter av forfatteren Gro Dahle og tegneren Svein Nyhus og vokste opp på Tjøme i Vestfold.
Fra 2009 til 2012 var Kaia Dahle Nyhus student ved Kunsthøgskolen i Oslo. Hun har seinere studert ved blant annet Konstfack i Stockholm og Universitetet i Oslo.
Dahle Nyhus har tegnet til flere av Gro Dahles barnebøker. I 2014 debuterte hun med bildeboka Vil du høre en hemmelighet?. For sin femte bildebok Verden sa ja som kom i 2018, mottok hun Kritikerprisen.
Friedrich-Schiller-Universität Jena

Friedrich-Schiller-Universität Jena er et universitet i byen Jena i delstaten Thüringen i Tyskland. Ved vintersemesteret 2010 hadde universitetet omkring 21 400 studenter og 340 professorer.
Universitetet er en del av Coimbragruppen og er ved siden av Universität Erfurt, Bauhaus-Universität Weimar og Technische Universität Ilmenau et av fire universiteter i Fristaten Thüringen.
Julemøtet i 1888

Julemøtet i 1888 (færøysk: Jólafundurin) regnes som starten på den færøyske nasjonal- og selvstendighetsbevegelsen, og slik sett en ny æra i Færøyenes historie. Tiden før møtet regnes til det danske embetsstandsstyret, mens tiden fra møtet og frem til andre verdenskrig er starten for de første selvstendighetspolitikerne, som Jóannes Patursson.

Frimerker fra 1988

Detaljer fra møtet har senere blitt gjengitt på tre frimerker utstedt av Postverk Føroya i 1988: Notisen i Dimmalætting (3 kr.) og det første av nitten vers i Jóannes Paturssons kampdikt, «Nú er tann stundin» (12 kr.). Det siste frimerket viser ett av mange folkemøter som ble arrangert utendørs om sommeren, gjerne på naturskjønne steder, gjengitt av William Heinesen (3,20 kr.). Alle frimerkene har portretter av tre av innbyderne nederst.
Squash under Stillehavslekene 2015

Squash under Stillehavslekene  2015. Squash var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var åttende gangen som squash var med på programmet under stillehavslekene. Det var sju turneringer, single, double og lagkonkurranser for både kvinner og menn og en mixeddoubleturnering. Papua Ny-Guinea ble beste nasjon med fire gullmedaljer foran Ny-Caledonia med tre.
Cephaloncheres

Utseende

Middelsstore (15–24 millimeter), kraftige, blanke, mørkbrune oldenborrer. Forkroppen er tett kledt med lange, lyse, nedliggende hår. Dekkvingene er kraftig punkterte og spredt kledt med korte, oppstående hår. "Snuten" (clypeus) er oval til avrundet rektangulær. Antennene er ti-leddete med en tre-leddet vifte. Pronotum har rundede sider.

Utbredelse

Slekten er utbredt i Kenya og Tanzania.
TVSunnmøre

TVSunnmøre startet med lokale tv-sendinger på Sunnmøre 1. mai 1995. 
TVSunnmøre var en gang den lokal-TV-stasjonen som hadde flest seere i Norge i forhold til antall innbyggere i sitt dekningsområde. Dette ifølge undersøkelser utført av Norsk Gallup. I 2005 hadde TVSunnmøre en daglig seeroppslutning på 21 % og en ukentlig oppslutning på 51 %. På Sunnmøre bor det ca. 125 000 personer. 95% av de som bor på Sunnmøre hadde da mulighet til å få inn kanalen.

TVSunnmøre var mot slutten en del av Mediepress Norge som også inkluderer TVFollo og lager masseprodusert lokal-TV fra sentraliserte studioer på Ski. Fra og med nyttår 2011/2012 valgte Tv8 å legge ned Tv8Sunnmøre.
Suenos stein

Suenos stein er en piktisk stående stein fra oldtiden i nærheten av Forres i Moray i Skottland.
Suenos stein er rundt 7 meter høy, og står ved motorveg, nordøst for Forres. Den er høy og smal og har to sider som er dekket av inskripsjoner og relieffer.
På den ene siden, kampsiden, er det scener med slåssing og dreping, døde og kropper som er halshugget, kanskje rundt hundre figurer i alt. Det nederste feltet står i tre rader med ryttere som leder bueskyttere og krigere til fots. Det nederste panelet viser en bro eller kanskje et telt, over lik og hoder. På begge sider av disse er det et par med krigere. Det midterste feltet har syv halshuggede kropper sammen med deres bødler. Til høyre står tre figurer som muligens blåser i kamphorn. På toppen er den muligens av noe som kan være en bjelle. Det øverste feltet er dessverre sterkt ødelagt av erosjon, men viser en rad med krigere til hest og under disse en rad med fem krigere med sverd. Den midterste er tydelig vist som mer betydningsfull enn de øvrige ved å være større og i kilt, sannsynligvis en kongefigur. Nedenfor er det en rad med åtte krigere og hvor de to sentrale slåss med sverd og skjold.
Steinen er den høyeste av de bevarte piktiske steinmonumenter og er samtidig den rikeste eksempel på piktisk kunst i Skottland. Den ble oppdaget i 1726 da den ble gravd ut av jorda, og fikk da et feil navn ved at entusiaster mente at den var etter den danske konge Svein Tjugeskjegg, jfr. Sueno = Svein.
Den ble reist sannsynligvis rett før årtusenskiftet, kanskje av kong Kenneth MacAlphin (Kenneth I av Skottland), som var den første konge av skottene etter han beseiret og drepte kongene fra syv nordlige piktiske kongedømmer (se MacAlpins forræderi). Et annet forslag til reisningen er at det kan være et monument for kong Dubh, reist av hans bror Cináed (Kenneth II av Skottland). Det er antatt at Dubh ble drept eller drevet ut av landet av Cuilén (Culen av Skottland) som ble konge i Alba etter Dubhs død.
Lokale legender uten større historisk verdi forteller derimot at det var et vegkryss her hvor Macbeth opprinnelig møtte de tre heksene. I legenden ble heksene til slutt fengslet inni selve steinen, og om steinen blir brukket vil de bli sluppet fri.
Tidlig på 1990-tallet ble steinen innkapslet bak armert glass for forhindre erosjon fra luftforurensning spesielt fra motorvegen rett ved og graffiti fra vandaler som holdt på å ødelegge de opprinnelige piktiske inskripsjonene på den.
Vác

Historie

Magyarene slo seg til ved Donaukneet i 896. Kong Stefan I av Ungarn grunnla i Vác det første bispesetet i Ungarn, men dokumentene fra stiftelsen er ikke bevart. Den eldste skriftlige kilde hvor byens navn fremkommer, er en almanakk fra 1074 (Yburg), der byen omtales som Watzenburg. Bykjernen fra middelalderen var opprinnelig del av et festningsområde ved elvebredden. Kong Géza I oppførte på festningsområdet en domkirke til jomfru Maria, hvor han selv ble bisatt i 1077.
Sin første blomstringstid opplevde byen under biskop Miklós Báthory (ca 1435 til 1506) som bygget bispesetet i renessansestil. Deretter fulgte det osmanske herredømmet. Krigshandlingene mot slutten av den osmanske tiden og oppstanden under Franz II Rákóczi førte til utflytting av byen og ødela infrastrukturen. 1731 ødela en brann det meste av middelalderbyen. Gjennom den senere bl.a. tyske innvandringen fulgte en ny oppsving i det økonomiske liv. Mot slutten av det 18. århundret ble Vác oppført i barokkstil. Den første jernbanelinjen mellom Vác og Pest ble bygget i 1846.

Severdigheter

Katedralen, også kalt dom, ble bygget mellom 1761 og 1777 etter oppdrag fra biskop Christoph Anton von Migazzi etter planer av den østerrikske hoffarkitekt Isidore Canevale. Katedralen er oppført i senbarokk-klassisistisk stil. Det er den femte kirken som er reist i bispedømmet siden etableringen av bispesetet i det 11. århundret. Hovedalteret er laget over temaet Maria besøkelsesdag og fresken i kuppelen dreier seg om treenighetens seier. Begge verk er laget av maleren Franz Anton Maulbertsch (1724–1796).
Den eneste triumfbuen i Ungarn ble også reist på oppdrag fra biskop Migazzi i 1764 og av arkitekt Canevale til ære for Maria Teresia av Østerrike og i forbindelse med hennes besøk i byen.
Tårnet på det nordlige hjørnet av middelalderfestningen er det eneste i behold fra middelalderens bygninger i byen. Forøvrig er byens arkitektur preget av barokkstilen.
Den norske skolen i Rojales

Den norske skolen i Rojales er en privatskole i urbanisasjonen Ciudad Quesada i Rojales kommune sørøst i Spania. Skolen, som også går under navnet Colegio Noruego, har omtrent 140 elever og ca. 28 ansatte. Den ble stiftet i 1991 i Torrevieja. I 1995 flyttet skolen til Rojales, og har siden hatt sterk vekst.
Skolen kan tilby både barneskole, ungdomsskole og videregående skole (studiespesialiserende med programfagene markedsføring, mediekunnskap og entreprenørskap)
Hello!

Hello! er et ukeblad som har spesialisert seg på kjendisstoff, og publiseres i Storbritannia. Hello! selger utgaver i Storbritannia, Irland, India, UAE, Spania, Mexico, Tyrkia, Russland, Thailand, Hellas, Canada og siden 2007 i Serbia.

Historie

Magasinet eies av den spanske utgiveren Eduardo Sánchez Junco, Hello! ble første gang utgitt i 1988 og er en spin-off av det spanske magasinet ¡Hola!. Mellom 1998 og 2004 eksisterte det også en fransk versjon Ohla !.
Selv om bladet tilhørende det øvre skikt og er langt fra de vanlige ukebladenes folkelige format, mediekritikere lo av Hello!'s smiskende intervjuer med uvesentlige europeiske kongelige og kjediser. Men det meget spissede formatet bygget fort opp et opplag på 2 millioner per nummer.
Philistina rhinophyllus

Utseende

En middelsstor (ca. 20 millimeter), bronseaktig metallisk farget gullbasse. Hannen har et nokså langt, i spissen kløvet horn i pannen, og nokså lange bein. Hornet i pannen danner en klype sammen med et framspring på pronotum. Hunnen er mindre uten horn. Kroppen er nokså tett kledt med lyse, nedliggende hår.

Utbredelse

Arten lever på Java.
Logaritmisk spiral

Kilder

logaritmisk spiral – matematikk i Store norske leksikon
Eifelakvedukten

Eifelakvedukten var en av de lengste akveduktene i Romerriket, og ble bygget rundt år 80 i det området som i dag er Tyskland. Akvedukten gikk fra fjellkjeden Eifel og fraktet vann 95 kilometer til den romerske byen Colonia Claudia Ara Agrippinensium, dagens Köln.
Det meste av konstruksjonen var under jorden, og vannet strømmet ved hjelp av gravitasjonskraften alene. Det ble bygget noen broer for å krysse dalfører. En av dem var hele 1 400 meter lang.
Fågelmara

Fågelmara er et tettsted i Karlskrona kommune i Blekinge län i Sverige. I 2010 hadde tettstedet 374 innbyggere.
Sunnydale

Historie

Sunnydale ble grunnlagt i 1899 i et område spanjolene hadde kalt ‘’Boca del Infierno’’ – Hellmouth – hvor de også hadde bygget en katolsk misjon for den lokale Chumash stammen. Byens grunnlegger Richard Wilkins bygget byen for at demonene skulle livnære seg på den, som en del av pakten for å oppnå Ascension. Etter å ha vurdert navnene Happydale og Sunny Acres kom han opp med navnet Sunnydale.

Byen i seg selv

Sunnydales størelse og omegn er umulig å fastslå. Under de første tre sesongene blir innbyggertallet fastslått til 38,500, noen få videregående skoler, 43 kirker, et lite privat College, en dyrehage, et museum og en liten hovedgate Maple Court. Den har likevel tolv Gotiske Gravlunder. Disse er så mye brukt at begravelser noen ganger blir holdt om natten.
I senere sesonger kommer det frem at Sunnydale har et universitetsområde i University of California systemet. Byen har også en Magibutikk. I nærtliggende terreng blir det vist en stor park med en innsjø og en elv. 
Sunnydale har også en togstasjon, bussterminal, en liten flyplass og en liten militærbase.
Sunnydale har mange av de kvalitetene man ser i vanlige skrekkfilmer, som mange mørke bakgater, forlatte bygninger og fabrikker og en voksen befolkning som er enten ikke vet om eller fornekter alt som skjer rundt dem til kontrast til fler unge som bekjemper demoner og onde krefter.
I seriens syvende sesong satt i 2002-03 var befolkningen nede i 32,900. og på våren 2003 ble nesten hele byen evakuert før den ble utslettet.

Området rundt

Sunnydale ligger ganske isolert.
Byen ligger nær store skogsområder, inkludert Miller's Woods. Breaker's Woods ligger ca. 45 minutter med bil unna.
Sunnydale er en havneby ved stillehavskysten. Nær Kingman's Bluff er det en stor klippe med utsikt over havet. det er også en strand i nærheten. De har også en hydroelektrisk demning
Under en dag kjøring befiner det seg en ørken. i siste sesong av Buffy og i første utgave av serieheftet vises det at Sunnydale er omringet av ørken, noe som motsier alt tidligere sagt om omgivelsene rundt Sunnydale.
Østerås

Østerås er et strøk øst i Bærum kommune. Østerås stasjon er den vestlige endestasjon for Sporveien T-banens linje 2, den såkalte Østeråsbanen.
Kornvalmue

Symbol for de falne

Kornvalmue er også et symbol for mange i Det britiske samveldet til minne om de som falt under første verdenskrig. Hvert år gjennomfører Royal British Legion en Poppy appeal ('valmueopprop') i forbindelse med minnedagen Armistice Day (Rememberance Day).
Ogliastra (provins)

Provinsen Ogliastra (it. Provincia dell'Ogliastra) var en provins i regionen Sardinia i Italia. Byene Lanusei og Tortolì var provinsens hovedsteder.
Det var 58 389 innbyggere ved folketellingen i 2001. Arealet var 1 854 km².
JBoss

Red Hat JBoss Middleware er en samling av applikasjoner for næringslivet og middelvareprogrammer som leveres av selskapet Red Hat. Produktene brukes av sluttbrukere til å skape applikasjoner, integrere applikasjoner, data og utstyr, og automatisere prosesser. Programvaren er fri og åpen kildekode.
Jboss var opprinnelig et prosjekt som ble startet av Marc Fleury i 1999. I 2001 ble aksjeselskapet JBoss Group, LLC registrert i Atlanta, Georgia, og i 2004 endret det navn til JBoss, Inc.
Den 10. april 2006 kunngjorde Red Hat at de ville kjøpre JBoss for $420 millioner, og i juni 2006 ble kjøpet gjennomført.
Cécile de France

Bakgrunn, barn og ungdom

Hun ble født i Andenne, en liten by nær Namur. Hun var siden i barndommen litenskapelig interessert i teater og medvirket for første gang i stykket 1000 ans dans les arbres, hvor hun spilte hovedrollen i Lou i en alder av 11 år. Som 15-årig begynte hun å ta skuespillerkurs hos Jean Michel Brother, for hvem hun spilte i stykket SC35C i 2001.

Utdannelse

Hun forlot Belgia i en alder av 17 for å komme til Paris, der hun studerte art dramatique i to år ved Jean Paul Denizo og den engelske instruktør instruktørassistenten Peter Brook, mens hun arbeidet som au pair. Hun tilbrakte deretter tre år (1995-1998) på skuespillerakademiet ENSATT (École Nationale Supérieure des Arts et Techniques du Théâtre) i Département Comédie først ved Rue Blanche i Paris, deretter i Lyon.

Karriere

Hun ble oppdaget av agenten Dominique Besnehard (blant annet agent for Isabelle Adjani, Charlotte Gainsbourg, Sophie Marceau, Beatrice Dalle) og dukket opp i fransk hit-filmer som L'Art (délicat) de la séduction (2001) og Irène (2002).
Hennes internasjonale gjennombrudd kom med skrekk-thrilleren Haute Tension, som ble en verdensomspennende suksess. Hun fanget oppmerksomheten hos Hollywood-produsentene og fikk hurtig sin første store rolle i en amerikansk spillefilm, Jorden rundt på 80 dager (2004), der hun medvirket sammen Jackie Chan og Steve Coogan.
Hun vant to Césarpriser for mest lovende skuespillerinne i L'Auberge espagnole (2002), og beste kvinnelige birolle i Les Poupées Russes (2005).
MGPjr 2007

Sendingen

NRK fikk inn over 600 melodier, og en jury valgte ut ti av dem til finalen i Oslo lørdag 2. juni 2007. En av de utvalgte, gruppa Different Colour med låten «Store drømmer», ble diskvalifisert. Årsaken var at gruppa hadde allerede hadde gitt ut sangen. Dermed var det ni deltakere som stilte til start i Oslo Spektrum. 
For sjette året på rad var Stian Barsnes-Simonsen programleder, denne gang alene. NRK hadde også holdt en stor danseaudition med over tusen påmeldte. De utvalgte danserne akkompagnerte artistene på scenen og danset også under åpningsnummeret og pausenummeret.
Showet hadde sirkustema og åpnet med et stort dansenummer, før de ni finalistene framførte sangene sine. Deretter stemte tv-seerne fram fire av sangene til superfinalen. Der ble de fire sangene framført på nytt, før seerne stemte om igjen. Venke Knutson underholdt i pausen før avstemningen.  
Superfinalistene fikk med seg stemmene fra første runde. Etter en svært jevn avstemning vant elleve år gamle Celine fra Gjølme i Orkdal. Dette var tredje året på rad at en trønder vant den norske finalen. Celine representerte Norge i MGP Nordic samme år – sammen med Martin og Johannes som kom på andreplass i den norske finalen.

Hendelser

MGP Nordic 2007
Celine og Martin og Johannes representerte Norge på hjemmebane i MGP Nordic 2007 i Oslo 24. november samme år. Finland, Sverige, Danmark og Norge deltok med to låter hver, og den beste sangen fra hvert land gikk videre til en superfinale. Celine avanserte til superfinalen der hun vant etter svært spennende avstemning. Dette var Norges første seier i MGP Nordic.
I etterkant av MGPjr gjorde Celine karriere som barnestjerne. Hun har gitt ut fire album og deltok i NRKs Stjernekamp i 2015. Sangen «Bæstevænna» handlet om bestevenninnen Astrid Smeplass, som senere har gjort stor musikkarriere under artistnavnet Astrid S.
Kritikk mot en av låtene
Det oppsto en del kontrovers om programmet i dagene før finalen, da Dagbladet trykket en artikkel hvor eksperter gikk ut og mente at sangen «Vibira» av Tre små pønkere burde diskvalifiseres fra den norske finalen. De mente at sangens tekst var av for grov karakter til at den kunne sendes, og at den var «en gavepakke til mobbere». NRK trosset kritikken og lot Tre små pønkere få framføre sangen som planlagt. Leder av NRKs barne- og ungdomsavdeling, Kalle Fürst, forklarte avgjørelsen med at «Vibira» var en sang i «god pønktradisjon», og at barna ikke bare kan «synge om sommer og forelskelse».
Trängregementet

Trängregementet (TrängR, tidligere Göta trängregemente) er en avdeling i Sveriges armé forlagt til Skövde. Regimentet har sin opprinnelse i Trängbataljonen som ble etablert i Stockholm i 1885 med et kompani for alminnelig tren og et kompani for sanitet. I 1891 ble bataljonen delt i Svea trängbataljon og Göta trängbataljon. Sistnevnte flyttet året etter til Karlsborgs festning og endret senere navn til Första Göta trängkår, deretter Göta trängregemente. I 2007 ble regimentet omdøpt til Trängregementet da det sto igjen som den eneste trenavdelingen i den svenske armeen.
Rolls-Royce Silver Dawn

Rolls-Royce Silver Dawn er en bilmodell fra den britiske bilprodusenten Rolls-Royce. Silver Dawn var et firedørs karosseri tegnet av John Blatchley og var nær identisk med Bentley VI. Silver Dawn ble bygget fra 1949 til 1955 da den ble avløst av Rolls-Royce Silver Cloud.